Badanipun radi gèpèng, kawangun saking mustaka inggil kaliyan badan ingkang wangunipun ros-ros (15-173 ros).[2] Saben ros punika anggadhahi setunggal pasang suku, kejawi ros ing wingking mustakanipin kaliyan kalih ros ingkang pungkasan.[2] Ing ros wingking mustaka wonten setunggal pasang antena dawa ingkang kawangun saking 12 ros, kalih klompok mripat tunggal, kaliyan tutuk.[2] Kéwan punika mangsanipun kéwan-kéwan alit arupi srangga, cacing, moluska, kaliyan kéwan-kéwan alit sanèsipun, saéngga Chilopoda kalebet kéwan karnivora.[2] Alat pencernaan Chilopoda sampun sampurna inggih punika saking tutukipun ngantos dhubur.[2] Alat èkskrèsinipun awujud kalih saluran malphigi, ambeganipun nganggé trakea ingkang nyabang mawi luwangan kabikak ing saben ros badanipun.[2]